Suchinthana/ta-wikipedia huggingface dataset:
வில்லியம் கம்குவாம்பா

வில்லியம் கம்குவாம்பா (William Kamkwamba) என்பவர் மலாவி நாட்டிலுள்ள காசுன்கு ஊரில் வறுமையான குடும்பத்தில் பிறந்த கண்டுபிடிப்பாளர்; பொறியாளர். அவரது குடும்பத்தினர், முக்கிய வருமானமாக, வேளாண்மையையே நம்பியிருந்தனர். சிறுவயது முதல் தனது வாழிடத்தில் கிடைக்கும் பொருட்களைக் கொண்டும், மறுசுழற்சி செய்யப்பட்ட பொருட்களைப் பயன்படுத்தியும், வில்லியம் தனது நண்பர்களுடன் விளையாடி மகிழ்வார். பள்ளிக் கட்டணம் கட்டா இயலாத சூழ்நிலையில் பள்ளிப்படிப்பை முதலில் கைவிடுகிறார். இருப்பினும், பல போராட்டங்களுக்குப் பிறகு பள்ளி நூலகத்தில் தொடர்ந்து பல்வேறு நூல்களைப் படித்தார். அதனால் அவர் மின்னணுவியல் துறையில் ஆர்வம் கொண்டு, கிராமத்து வானொலிகளைப் பழுது நீக்கித் தரும் கடை நடத்தி வந்தார். அதில் போதிய வருமானம் அவருக்குக் கிடைக்கவில்லை. தொடர்ந்து நூல் படிக்கும் பழக்கத்தால்,  ஆற்றலைப் பயன்படுத்துதல் (Using Energy) என்ற நூலினால் மன உந்துதல்களைப் பெற்றார்.

கட்டியமைத்தல் 
2001 ஆம் ஆண்டில், கசுங்குவிலிருந்து கிழக்கே  தொலைவில் உள்ள தனது ஊரான விம்பேவில், அவரது குடும்பத்தினர் வசித்தனர். அவ்வீட்டின் பல மின்கருவிகளுக்கு, மின்சாரம் வழங்குவதற்காக,  நீலப் பசை மரங்களையும், மிதிவண்டி பாகங்களையும். உள்ளூர் குப்பைக்கூள மேட்டில் இருந்து சில பொருட்களையும் பயன்படுத்தி, காற்றுச் சுழலியை உருவாக்கினார். அவர் தனது சிற்றூரில், சூரிய சக்தியில் இயங்கும், முதல் குடிநீர் விசையியக்கக் குழாயைக் கட்டியமைத்ததால், அவர் நாட்டினரால் பாரட்டப் பெற்றார். அப்போதிருந்து,  மேலும் இரண்டு காற்றுச் சுழலிகளை,  உயரத்தில் கட்டியமைத்தார். அந்த இரண்டில் ஒன்றினை, அவர் நாட்டின் தலைநகரான இலிலொங்வேயில் கட்டியமைத்திருந்தார் என்பது குறிப்பிடத்தகுந்த மதிப்பினைப் பெற்றுத் தந்தது. இவ்வாறாக தங்கள் வாழ்விடத்தினைச் சுற்றியுள்ள குப்பைக்கூளங்களில் இருந்து,  காற்றுச் சுழலி அமைத்து, நிலத்தடி நீரை அனைவரும் பயன்படுத்த வழிவகுத்தார்.

கல்வி 
2007 ஆம் ஆண்டில், இவர் கேம்பிரிட்ஜ் பல்கலைக்கழகத்தின் தீவிரமான இரண்டு ஆண்டு கல்வித் திட்டங்களினால் பயன்பெறுகிறார்.

மேற்கோள்கள் 

1987 பிறப்புகள்
வாழும் நபர்கள்
கண்டுபிடிப்பாளர்கள்
பயன்பாடு
பத்மினி தேவி

பத்மினி தேவி (Padmini Devi-பிறப்பு இளவரசி பத்மினி தேவி சிர்மூர் ; 21 செப்டம்பர் 1943) ஜெய்ப்பூரின் இராஜ மாதா ஆவார்.

ஆரம்ப கால வாழ்க்கை 
இனரீதியாக சிர்மூர் அரச குடும்பத்தில் பிறந்தார் பத்மினி தேவி. இவரது தந்தை, தற்போது இமாச்சலப் பிரதேசத்தில் உள்ள சிர்மூரில் மகாராஜாவான இராசெந்திர பிரகாசு. இவர் 1933-1964 வரை சிர்மூர் ஆட்சியாளராக இருந்தார். பத்மினி தேவியின் தாயார் இந்திரா தேவி. இந்திராதேவி பாலிதானாவின் மகாராஜா தாகூர் பகதுர்சிங் மான்சின்ஜியின் மகள் பத்மினி தேவி முசோரியில் கன்னிமாட பள்ளியில் கல்வியைப் பெற்றார். பின்னர் இலண்டன் மற்றும் சுவிட்சர்லாந்தில் பள்ளி மேற்படிப்பினை முடித்தார்.

இவர் மகாராஜா சவாய் மான் சிங் II அருங்காட்சியகத்தின் தலைவராக உள்ளார். இராசத்தானில் உள்ள ஜெய்ப்பூர் மக்களின் சமூக நடவடிக்கைகள் மற்றும் நலனில் மிகுந்த அக்கறை கொண்டவர்.

தனிப்பட்ட வாழ்க்கை

திருமணம் 
பத்மினி தேவி, ஜெய்ப்பூர் மகாராஜா இரண்டாம் சவாய் மன்சிங்கின் மூத்த மகன் பவானி சிங்கை மணந்தார்.  இத்திருமணம் 10 மார்ச் 1966 அன்று தில்லியில் நடைபெற்றது.

குழந்தை 
பத்மினி தேவியின் ஒரே மகள் தியா குமாரி ஆவார். இவர் வித்யாதர் நகர் நாடாளுமன்றத் தொகுதியிலிருந்து இந்திய நாடாளுமன்ற உறுப்பினராக, பாரதிய ஜனதா கட்சியின் சார்பில் போட்டியிட்டுத் தேர்ந்தெடுக்கப்பட்டார். இவர் இராசத்தானின் 6வது துணை முதல்வராகப் பதவி வகித்துள்ளார்.

பேரப்பிள்ளைகள்

பத்மினி தேவியின் மகள், இளவரசி தியா குமாரி, சாமானியரான மகாராஜா நரேந்திர சிங் என்பவரை மணந்தார். இந்த இணையருக்கு 3 குழந்தைகள் உள்ளனர். ஜெய்ப்பூரின் தற்போதைய பெயரிடப்பட்ட மன்னரும், நிறுவப்பட்ட போலோ வீரருமான ஜெய்ப்பூரின் மகாராஜா சவாய் பத்மநாப் சிங், பெண்ணியவாதியான ஜெய்ப்பூரின் இளவரசி கௌரவி குமாரி மற்றும் பி. டி. கே. எப்/ பொதுச் செயலாளரும் மற்றும் சிர்மவுரின் மகாராஜா லக்ஷ்ராஜ் பிரகாஷ் சிங் ஆவர்.

மேற்கோள்கள் 

வாழும் நபர்கள்
1943 பிறப்புகள்
இராஜ் குமாரி சவுகான்

இராஜ் குமாரி சவுகான் (Raj Kumari Chauhan) இந்திய அரசியல்வாதியும் மேனாள் மக்களவை உறுப்பினரும் ஆவார். இவர் இந்தியாவின் 15ஆவது மக்களவை உறுப்பினராக இருந்தார். இவர் 2009ஆம் ஆண்டு உத்தரப் பிரதேசத்தின் அலிகார் மக்களவைத் தொகுதியில் பகுஜன் சமாஜ் கட்சி சார்பில் போட்டியிட்டு வெற்றி பெற்றுள்ளார்.

வகித்தப் பதவிகள்

மேலும் பார்க்கவும் 

 இந்தியாவின் 15வது மக்களவை உறுப்பினர்களின் பட்டியல்

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
1969 பிறப்புகள்
வாழும் நபர்கள்
15வது மக்களவை உறுப்பினர்கள்
ரேச்சல் வால்

ரேச்சல் வால் ( Rachel Wall ) (சுமார். 1760 - அக்டோபர் 8, 1789) ஓர் அமெரிக்கப் பெண் கடற்கொள்ளைக்காரியாவார். மாசச்சூசெட்ஸில் தூக்கிலிடப்பட்ட கடைசி பெண்ணான இவர் கடற்கொள்ளையர் ஆன முதல் அமெரிக்கப் பெண்ணாகவும் இருந்திருக்கலாம்.

ஆரம்ப கால வாழ்க்கை 
ரேச்சல் வால் பென்சில்வேனியா மாகாணத்தில் உள்ள கார்லிசுலே என்ற இடத்தில் ரேச்சல் சுமித் என்ற பெயரில் ஒரு பக்தியுள்ள பிரஸ்பைடிரியன் குடும்பத்தில் பிறந்தார். இவர் கார்லிசுலேவிற்கு வெளியே ஒரு பண்ணையில் வசித்து வந்தார். ஆனால் மகிழ்ச்சியாக இல்லை. தனது பெரும்பாலான நேரத்தை நீர்நிலைகளிலேயே கழித்தார். நீர்முனையில் இருந்தபோது, இவர் ஒரு குழுவால் தாக்கப்பட்டார். ஆனால் ஜார்ஜ் வால் என்ற மனிதனால் காப்பாற்றப்பட்டார். பின்னர் இருவரும் திருமணம் செய்து கொண்டனர்.

கடற்கொள்ளைக்காரியாக மாறுதல் 
ரேச்சல் தனது கணவருடன் பாஸ்டனுக்கு குடிபெயர்ந்தார். அங்கு இவரது கணவனுக்கு ஒரு மீன்பிடி இசுக்கூனரில் வேலை கிடைத்தது. கடலில் அவருக்கு கிடைத்த நட்பு கடற்கொள்ளையாராக மாற உதவியது. ஜார்ஜ் தன்னுடன் ஐந்து மாலுமிகளையும் அவர்களது காதலிகளையும் உடன் கடலுக்கு அழைத்துச் சென்றார். உடன் ரேச்சலும் தனது கணவருடன் சென்றார்.

ரேச்சல் மற்றும் இவரது குழுவினர் நியூ ஹாம்சயர் கடற்கரையில் தங்கினர். புயல்கள் ஏற்படும்போது கப்பலில் நின்றுகொண்டு உதவிக்காக அலறுவார்கள். உதவிக்கு வரும் பிற கப்பல் மாலுமிகள் கொல்லப்பட்டு அவர்களின் பொருட்கள் அனைத்தும் திருடப்படும். 1781 மற்றும் 1782 க்கு இடைப்பட்ட காலத்தில் இவ்வாறு 12 படகுகளைக் கைப்பற்றி, $6,000 ரொக்கம், விலை மதிப்பிட முடியாத பொருட்கள் ஆகியவற்றை திருடினர். இதில், 24 மாலுமிகளையும் கொன்றதும் அடங்கும்.

கைது மற்றும் மரணதண்டனை 
எதிபாராதவிதமாக ஒரு படகு விபத்தில் இவரது கணவனும் அவரது குழுவினரும் கடலில் மூழ்கினர்.ரேச்சல் வால் பாஸ்டனுக்குத் திரும்பி, ஒரு வீட்டில் வேலைக்காரியாகச் சேர்ந்தார். ஆனாலும் அடிக்கடி துறைமுகங்களுக்குச் சென்று அங்கி நிறுத்தி வைக்கப்பட்டிருக்கும் படகுகளுக்குள் பதுங்கிச் சென்று உள்ளேயிருக்கும் பொருட்களைத் திருடுவதையும் தொழிலாக செய்து வந்தார். செப்டம்பர் 10, 1789 இல்  மார்கரெட் பெண்டர் என்ற இளம் பெண்ணிடமுள்ளா பொருட்களை களவாடும்போது பிடிபட்டு கைது செய்யப்பட்டார். தான் யாரையும் கொல்லவில்லை என்றும் கடற் கொள்ளையர்களை விசாரிக்கும் வகையில் தன்னையும் விசாரிக்குமாறு கோரிக்கை வைத்தார். இருப்பினும், இவர் கொள்ளையடித்ததாகக் கண்டறியப்பட்டு அக்டோபர் 8, 1789 அன்று தூக்கிலிடப்பட்டார். "...எல்லாம் வல்ல இறைவனின் கரங்களில் நான் எனது ஆன்மாவை ஒப்படைக்கிறேன். அவருடைய கருணையை நம்பி... எனது 29வது வயதில் பிரஸ்பைடிரியன் தேவாலயத்தின் தகுதியற்ற உறுப்பினராக இறந்து விடுகிறேன்" என்று இவர் மேற்கோள் காட்டியதாக கூறப்படுகிறது. இவரது மரணமே மாசச்சூசெட்ஸில் ஒரு பெண் தூக்கிலிடப்பட்ட கடைசி நிகழ்வாக இருக்கிறது.

மேற்கோள்கள்

மேலும் படிக்க 
Life, last words and dying confession, of Rachel Wall: who, with William Smith and William Dunogan, were executed at Boston, on Thursday, October 8, 1789, for high-way robbery (Boston printed broadside)
Boston's Histories: Essays in Honor of Thomas H. O'Connor by Thomas H. O'Connor, James M. O'Toole, and David Quigley. 
The Power of the Press: The Birth of American Political Reporting by Thomas C. Leonard.

வெளி இணைப்புகள் 
Rachel Wall at ThePirateKing.com

1760 பிறப்புகள்
கடற் கொள்ளையர்கள்
மோனா சந்திரவதி குப்தா

மோனா சந்திரவதி குப்தா (Mona Chandravati Gupta-1896-1984) ஓர் பிரித்தானியப் பர்மாவில் பிறந்த இந்தியச் சமூக சேவகர், கல்வியாளர் மற்றும் பெண்களின் சமூக மற்றும் பொருளாதார மேம்பாட்டிற்காகப் பாடுபடும் அரசு சார்பற்ற அமைப்பான நாரி சேவா சமிதியின் நிறுவனர் ஆவார்.

வாழ்க்கை 
குப்தா மியான்மாரின் தலைநகர் இரங்கூன், இன்றைய யங்கோனில்  20 அக்டோபர் 1896-இல் பிறந்தார். யங்கோன் மற்றும் இலண்டனில் ஆரம்பக் கல்விக்குப் பிறகு, கொல்கத்தாவில் உள்ள மறைமாவட்டக் கல்லூரியில் பட்டப்படிப்பைப் பெற்றார். கல்விப் பணியில் இவர் இலக்னோவிலுள்ள அரசு பெண்கள் கல்லூரியின் துணை முதல்வராகவும், பெண் கல்விக்கான பல்கலைக்கழக ஆய்வுக் குழுவின் உறுப்பினராகவும் பணியாற்றினார்.

குப்தா 1930-களில் இரண்டு பெண்கள் அமைப்புகளைத் தொடங்கினார். 1931-இல் ஜெனானா பார்க் லீக் மற்றும் 1936-இல் பெண்கள் சமூக சேவை லீக் தொடங்கினார். ஏறக்குறைய ஒரு தசாப்தத்திற்குப் பிறகு, இவர் மகளிர் அகாதமியை நிறுவினார். 1947-இல் இந்திய விடுதலைக்குப் பிறகு, அகாதமி மகளிர் சமூக சேவை லீக்குடன் இணைக்கப்பட்டு நாரி சேவா சமிதியை உருவாக்கியது. இந்த அமைப்பு தற்போது நான்கு கல்வி நிறுவனங்கள், பெண்களுக்கான இரண்டு தொழிற்பயிற்சி நிலையங்கள், மூன்று பெண்கள் நல மையங்கள், ஒரு கலாச்சார மையம் மற்றும் மருத்துவ வசதிகளை உள்ளடக்கியதாக வளர்ந்துள்ளது.

குப்தா உத்தரப் பிரதேச சட்ட மேலவையின் முன்னாள் உறுப்பினராகவும் இருந்தார். அலகாபாத் பல்கலைக்கழகம் மற்றும் இலக்னோ பல்கலைக்கழகத்தில் முறையே 1939 மற்றும் 1940-இல் பணியாற்றினார். 1939ஆம் ஆண்டில் பிரித்தானிய இந்திய நிர்வாகத்தின் கைசர்-இ-ஹிந்த் பதக்கத்தை வென்றவர், 1965ஆம் ஆண்டில் இந்திய அரசாங்கத்தால்  கௌரவிக்கப்பட்டார். இவருக்கு  பத்மசிறீ விருது, இவரது பங்களிப்புகளுக்காக வழங்கப்பட்டது.

மேலும் பார்க்கவும் 
 அலகாபாத் பல்கலைக்கழகம்

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
கொல்கத்தா நபர்கள்
1984 இறப்புகள்
1896 பிறப்புகள்
பத்மசிறீ விருது பெற்ற சமூகப்பணியாளர்கள்
இசுமிருதி முந்த்ரா

இசுமிருதி முந்த்ரா (Smriti Mundhra) என்பவர் லாஸ் ஏஞ்சல்ஸில் உள்ள ஒரு அமெரிக்க திரைப்படத் தயாரிப்பாளர் ஆவார். இவரது தயாரிப்பு நிறுவனமான, மெரால்டா பிலிம்ஸ் நிறுவனமானது ஆவணப்படங்கள், அபுனைவு உள்ளடக்கப் படங்களை தயாரிப்பலில் நிபுணத்துவம் பெற்றது.

முந்த்ரா 2017 திரிபெகா திரைப்பட விழாவில் ஆல்பர்ட் மேஸ்லெஸ் புதிய ஆவணப்பட இயக்குநர் விருதை தனது முதல் ஆவணப்படமான எ சூடபிள் கேர்ள் படத்திற்கு இவரது இணை இயக்குனரான சரிதா குரானாவுடன் இணைந்து பெற்றார். முந்த்ரா, நெட்ஃபிளிக்ஸின் அசல் உண்மைநிலை தொலைக்காட்சித்  தொடரான இந்தியன் மேட்ச்மேக்கிங்கின் நிர்வாக தயாரிப்பாளர் மற்றும் உருவாக்குநர் ஆவார்.

2020 ஆம் ஆண்டில், அவர் செயின்ட் லூயிஸ் சூப்பர்மேன் (2019) ஆவணப்படத்திற்காக சிறந்த ஆவணப்பட குறும்படத்திற்கான அகாடமி விருதுக்கு பரிந்துரைக்கப்பட்டார்.

வரலாறு

ஆரம்ப வாழ்க்கையும் கல்வியும் 
முந்த்ரா கலிபோர்னியாவின் லாஸ் ஏஞ்சல்சில்  பிறந்தார். மேலும் இந்தியாவின் லாஸ் ஏஞ்சல்ஸ் மற்றும் மும்பை ஆகிய இடங்களில் வளர்ந்தார். இவரது தந்தை ஜக் முந்த்ராவும் ஒரு திரைப்பட தயாரிப்பாளராவார். இவர் பிறப்பதற்கு முன்பு, இவரது பெற்றோர் லாஸ் ஏஞ்சல்சில் உள்ள கல்வர் சிட்டியில் ஒரு திரையரங்கை வாடகைக்கு எடுத்து அமெரிக்காவில் இந்திய படங்களை முதல் காட்சியாக திரையிட்டு வந்தனர்.

முந்த்ரா , கலிபோர்னியா மாநில பல்கலைக்கழகம், நார்த்ரிட்ஜ் இல் ஆங்கிலத்தில் இளங்கலைப் பட்டம் பெற்றார். பின்னர் 2010 இல் கொலம்பியா பல்கலைக்கழக கலைக் கல்லூரியில் திரைப்படத்தில் முதுகலை நுண்கலை (MFA) பட்டம் பெற்றார். பின்னர், முந்த்ரா தான் ஆவணப்பட இயக்குநராக அறிமுகமான படமான எ சூட்டபுல் கேள் படத்தின் தயாரிப்பைத் தொடங்க மும்பை சென்றார்.

தொழில் 
முந்த்ரா தனது பதின்ம வயதிலேயே திரைப்படத்தில் பணியாற்றத் தொடங்கினார். இவர் கோயன் பிரதர்சின் ' த மேன் ஹூ வாஸ் நாட் தெர் மற்றும் ஓ பிரதர், வேர் ஆர் யூ?, ஸ்பைக் ஜோன்சின் பீயிங் ஜான் மல்கோவிச்  போன்ற படங்களில் தயாரிப்பு செயலாளராக பணியாற்றினார். மேலும் நீல் லாபுட்டின் நர்ஸ் பெட்டி படத்தில் தயாரிப்பு உதவியாளராகவும் பணியாற்றினார்.

பின்னர், அவர் மார்க் வெப்பர் நடித்த பாம்ப் த சிஸ்டம் படத்தைத் தயாரித்தார்.  அது  இன்டிபென்டன்ட் ஸ்பிரிட் விருதுக்கு பரிந்துரைக்கப்பட்டது. 2005 ஆம் ஆண்டில், இவர் <i id="mwRQ">வாட்டர்போர்ன்</i> படத்தைத் தயாரித்தார். அந்த ஆண்டு எஸ்.எக்ஸ்.எஸ்.டபிள்யூ  திரைப்பட விழாவில் வாட்டர்போர்ன் சிறப்பு பார்வையாளர் விருதைப் பெற்றது. வாட்டர்போர்னுக்குப் பிறகு, முந்த்ரா தனுஜ் சோப்ராவின் பஞ்சிங் அட் தி சன் படத்தைத் தயாரித்தார். 2006 ஆம் ஆண்டு சன்டான்ஸ் திரைப்பட விழாவில், சன் திரைப்பட விழாலில் பஞ்ச்சிங் அட் தி சன் திரையிடப்பட்டது, இது திரிபெகா திரைப்பட விழாவில் அதிகாரப்பூர்வ தேர்வாக இருந்தது. மேலும்  சான் பிரான்சிஸ்கோ சர்வதேச ஆசிய அமெரிக்க திரைப்பட விழாவில் கிராண்ட் ஜூரி பரிசைப் பெற்றது.

கொலம்பியா பல்கலைக்கழகத்தில் பட்டம் பெற்ற உடனேயே, முந்த்ரா, சக கொலம்பியா மன்னாள் மாணவியான சரிதா குரானாவுடன் சேர்ந்து, ஒரு சூட்டபுள் கேள் படத்தின் படப்பிடிப்பைத் தொடங்க மும்பை சென்றார். இந்தத் திரைப்படம் 2017 இல் திரிபெகா திரைப்பட விழாவில் திரையிடப்பட்டது

தனிப்பட்ட வாழ்க்கை 
முந்த்ரா எம்மியில் விருதுக்குப் பரிந்துரைக்கப்பட்ட திரைக்கதை எழுத்தாளரான கிறிஸ்டியன் மாகல்ஹேஸை மணந்தார். இவர்கள் கலிபோர்னியாவின் லாஸ் ஏஞ்சல்ஸில் தங்கள் இரண்டு குழந்தைகளுடன் வசிக்கிறார்கள்.

மேற்கோள்கள் 

21 ஆம் நூற்றாண்டு இந்தியப் பெண் எழுத்தாளர்கள்
இந்தியப் பெண் திரைக்கதை எழுத்தாளர்கள்
இந்தியப் பெண் திரைப்பட இயக்குநர்கள்
வாழும் நபர்கள்
1980 பிறப்புகள்
நளினி சந்திரன்

நளினி சந்திரன் (Nalini Chandran) 1978-இல் அரி சிறீ வித்யா நிதி பள்ளியினை நிறுவிய இந்தியக் கல்வியாளர் ஆவார்.

இளமை 
நளினி சந்திரன் கேரளாவின் பாலக்காட்டில் உள்ள செர்புளச்சேரியில் பிறந்தார். இவர் பேராலய & ஜான் கானான் பெண்கள் பள்ளி மற்றும் மும்பை எல்பின்சுடோன் கல்லூரியில் படித்தார். இவர் ஒரு தகுதி வாய்ந்த நடனக் கலைஞர், நடன இயக்குநர், நாடக கலைஞர் மற்றும் குழந்தைகளுக்கான கதைகளை எழுதுபவர். இவர் படைத்தளபதி சந்திரனை மணந்தார். இந்த இணையருக்கு தீப்தி மேனன், நீமா வர்மா மற்றும் பாவனா நாயர் ஆகிய மூன்று மகள்கள் உள்ளனர். கேரள மாநிலம் திருச்சூரில் வசித்து வருகிறார்.

பணி 
நளினி சந்திரன் இந்தியத் தரைப்படையில் பணிபுரிந்த தனது கணவருடன் இந்தியாவில் பல பள்ளிகளில் பணிபுரிந்தார். இந்தியா முழுவதும் உள்ள இராணுவ நல மையங்களில் தீவிரமாகப் பங்கேற்றார். பல ஆண்டுகளாக, நளினி பல்வேறு பள்ளிகளில் ஆங்கிலம் மற்றும் வரலாறு பாடங்களைக் கற்பித்துள்ளார். 1983ஆம் ஆண்டில், இவரது கணவர் இந்தியத் தரைப்படையிலிருந்து முன்கூட்டியே ஓய்வு பெற்றார். மேலும் இவரது வற்புறுத்தலின் பேரில், இவர் அரி ஐறீ வித்யா நிதி பள்ளியை நிறுவினார்.

நளினி 1983 முதல் 1995 வரை மற்றும் 1999 முதல் 2000 வரை இரண்டு முறை அரி சிறீ வித்யா நிதி பள்ளியின் முதல்வராக பணியாற்றினார். தற்போது, நளினி அரி சிறீ வித்யா நிதி பள்ளியின் இயக்குநராகத் தொடர்கிறார். மேலும் இப்பள்ளியின் செயல்பாட்டை மேற்பார்வையிட்டு வருகிறார். இவர் திருச்சூரில் உள்ள சாந்தீபனி வித்யா நிகேதனின் கெளரவ இயக்குநராகவும், கேரளாவில் உள்ள கலாச்சார அறக்கட்டளையான 'தாலம்' தலைவராகவும் உள்ளார்.

விருதுகள் 
நளினி 2005-இல் தி ரங்கோஜ்வாலா விருது விருதினையும், 2009-இல் சிறந்த கற்பித்தலுக்கான குருவர் விருதினையும், 2013ஆம் ஆண்டு நடனத்தில் சிறந்து விளங்கியதற்காகக் கேரள சங்கீத நாடக அகாதமி விருதினையும், திரிச்சூர் மருத்துவ சங்கம் வழங்கிய சாசனம் விருது மற்றும் மனோரமா-ஏர் இந்தியா போல்ட் விருதினையும் பெற்றுள்ளார். நளினி திரோசியோ விருதை வென்ற கேரளாவைச் சேர்ந்த முதல் பெண் ஆவார்.

மேற்கோள்கள் 

வாழும் நபர்கள்
இந்தியப் பெண் கல்வியாளர்கள்
சீரியம்(III) புரோமைடு

சீரியம்(III) புரோமைடு (Cerium(III) bromide) என்பது CeBr3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்துடன் நீருறிஞ்சும் பண்பு கொண்ட ஒரு திண்மமாக இது காணப்படுகிறது. மிளிர்வெண்ணிகளில் ஒரு பகுதிப்பொருளாக சீரியம்(III) புரோமைடு பயன்படுத்தப்படுகிறது.

தயாரிப்பு
1899 ஆம் ஆண்டிலிருந்தே சீரியம்(III) புரோமைடு சேர்மம் அறியப்படுகிறது. முத்மன் மற்றும் சுடூட்செல் ஆகியோர் சீரியம் சல்பேட்டுடன் ஐதரசன் புரோமைடு வாயு ஆகியவற்றிலிருந்து சீரியம்(III) புரோமைடு தயாரித்தனர். சீரியம்(III) கார்பனேட்டுடன் ஐதரசன் புரோமைடை வினைபுரியச் செய்தால்  சீரியம்(III) புரோமைடின் நீரிய கரைசல் கிடைக்கும். வினைவிளை பொருளான சீரியம்(III) புரோமைடின் நீரிய கரைசலுடன் அமோனியம் புரோமைடைச் சேர்த்து சூடாக்குவதன் மூலமும், தொடர்ந்து எஞ்சிய NH4Br இன் பதங்கமாதல் மூலமும் நீர் நீக்கம் செய்து  சீரியம்(III) புரோமைடு பெறப்படுகிறது. ஒரு குவார்ட்சு உருக்குக்கலனில் 875-880 °செல்சியசு வெப்பநிலையில்  0.1 பாசுக்கல் என்ற குறைக்கப்பட்ட அழுத்தத்தில்  சீரியம்(III) புரோமைடு வடிகட்டப்படுகிறது. தொடர்புடைய உப்பான CeCl3 போலவே, இப்புரோமைடும் ஈரமான காற்றின் வெளிப்பாட்டின் போது தண்ணீரை உறிஞ்சுகிறது. இச்சேர்மம் 722 °செல்சியசு வெப்பநிலையில்  உருகும். மேலும் பிரிட்சுமேன் அல்லது சோக்ரால்சுகி போன்ற நிலையான படிக வளர்ச்சி முறைகளைப் பயன்படுத்தி நன்கு வரிசைப்படுத்தப்பட்ட ஒற்றை படிகங்கள் தயாரிக்கப்படுகின்றன.

கட்டமைப்பு
P63/m என்ற இடக்குழுவுடன் அறுகோண் UCl3 படிக வடிவத்தில் சீரியம்(III) புரோமைடு படிகமாகிறது. சீரியம் அயனிகள் 9-ஒருங்கிணைப்புகளுடன் ஒரு மூவுச்சி முக்கோணப் பட்டக வடிவவியலைப் பின்பற்றுகின்றன. சீரியம்-புரோமின் பிணைப்பின் பிணைப்பு நீளங்கள் 3.11 Å மற்றும் 3.16 Å ஆக் உள்ளன. The cerium–bromine bond lengths are 3.11 Å and 3.16 Å.

பயன்கள்
CeBr3-மாசிட்ட இலந்தனம் புரோமைடு ஒற்றைப் படிகங்கள் பாதுகாப்பு, மருத்துவப் படமுறையாக்கம் மற்றும் புவி இயற்பியல் கண்டறிதல் ஆகியவற்றில் உள்ள பயன்பாடுகளுக்கு சிறந்த மிளிர்வுப் பண்புகளை வெளிப்படுத்துவதாக அறியப்படுகிறது.

CeBr3 சேர்மத்தின் மாசிடப்படாத ஒற்றைப் படிகங்கள் அணுப் பரவல் அல்லாத சோதனை, மருத்துவப் படமுறையாக்கம், சுற்றுச்சூழல் தீர்வாக்கம் மற்றும் எண்ணெய் ஆய்வு ஆகியவற்றில் γ-கதிர் மிளிர்வு உணரிகளாக உறுதியளித்துள்ளன.

மேற்கோள்கள்

சீரியம் சேர்மங்கள்
புரோமைடுகள்
நீலப் பசை மரம்

[[File:Eucalyptus globulus subsp. bicostata buds.jpg|thumb|225px|பூ மொட்டுகள், Eucalyptus globulus subsp. bicostata]]
நீலப் பசை மரம் (தாவர வகைப்பாடு: Eucalyptus globulus, southern blue gum, blue gum''), என்பது  பூக்கும் தாவரம் ஆகும். இதன் தாவரக் குடும்பப் பெயர் மைர்டேசியே (Myrtaceae) என்பதாகும். இக்குடும்பத்தில் மொத்தம் 127 பேரினங்கள் உள்ளன. அவற்றில் ஒரு பேரினமான யூகலிப்டசு என்பதில் மொத்தம் 712 இனங்கள் உள்ளன. அவற்றில் ஒரு இனமே இத்தாவரமாகும். இவ்வினம் உயரமாக வளரக்கூடிய மாறாப் பசுமை மரமாகும். இம்மரம் தென்கிழக்கு ஆசுத்திரேலியாவின் அகணியத் தாவரமாகும்.

மேற்கோள்கள்

இவற்றையும் பார்க்கவும் 
மூலிகைப் பட்டியல் (தமிழ்நாடு) - ஏறத்தாழ 2000 தாவரவியல் பெயர்களின் பட்டியல்

பூக்கும் தாவரங்கள்
யூகலிப்டசு பேரினம்
பாசுபரசு பெண்டாபுரோமைடு

பாசுபரசு பெண்டாபுரோமைடு (Phosphorus pentabromide) என்பது  PBr5 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். மஞ்சள் நிறத்தில் திண்மமாகக் காணப்படும் இச்சேர்மம் அதிக வினைத்திறம் கொண்டதாக உள்ளது. திண்மநிலையில் டெட்ராபுரோமோபாசுப்போனியம் புரோமைடு ([PBr4]+[[Bromide|Br−]) கட்டமைப்பில் காணப்படுகிறது. ஆனால் நீராவி நிலையில் PBr3 மற்றும் Br2 ஆக் முற்றிலும் பிரிக்கப்படுகிறது. இந்நீராவி நிலை விரைவாக 15 கெல்வின் வெப்பநிலைக்கு குளிர்விக்கப்பட்டால் பாசுபரசு எழுபுரோமைடு (டெட்ராபுரோமோபாசுப்போனியம் முப்புரோமைடு) அயனி இனங்கள் உருவாகின்றன.

கரிம வேதியியலில் கார்பாக்சிலிக் அமிலங்களை அசைல் புரோமைடுகளாக மாற்ற பாசுபரசு பெண்டாபுரோமைடைப் பயன்படுத்தலாம். இது மிகவும் அரிக்கும் தன்மை கொண்டது.  தோல் மற்றும் கண்களை கடுமையாக எரிச்சலூட்டுகிறது. பாசுபரசு முப்புரோமைடு மற்றும் புரோமினைக் கொடுக்க இது 100 ° செல்சியசு வெப்பநிலைக்கு மேல் சூடுபடுத்தப்பட்டு சிதைக்கப்படுகிறது:

PBr5 → PBr3 + Br2

Br2 வாயுவுடன்  PBr3 சேர்மத்தைச் சேர்ப்பதன் மூலம் PBr5  சேர்மத்தை உருவாக்க இந்த சமநிலையை மாற்றியமைப்பது நடைமுறையில் கடினமாக உள்ளது.  ஏனெனில் இந்த தயாரிப்பு பாசுபரசு எழுபுரோமைடு [PBr4]+[Br3]− விளைச்சலுக்கு மேலும் கூடுதலுக்கு ஆளாகிறது.

மேற்கோள்கள்

பாசுபரசு சேர்மங்கள்
புரோமைடுகள்
குகே

குகே என்பது ஒரு சப்பானிய உயர்குடி வகுப்பாகும். இது கியோட்டோவில் இருந்த சப்பானிய ஏகாதிபத்திய நீதிமன்றத்தில் ஆதிக்கம் செலுத்தியது. 8 ஆம் நூற்றாண்டின் பிற்பகுதியில் ஹெயன் காலத்தில் கியோட்டோவை தலைநகராக நிறுவியதில் இருந்து 12 ஆம் நூற்றாண்டில் காமகுரா ஷோகுனேட்டின் எழுச்சி வரை குகே முக்கிய பங்காற்றினர், அந்த நேரத்தில் அது சாமுராய் எழுச்சியால் இவர்களின் முக்கியத்துவம் குறைந்தது. இருந்த போதிலும் கூட, மீஜி மறுசீரமைப்பு வரை, குகே  ஒரு பலவீனமான நீதிமன்றத்தை நடத்தினர். பின்னர் அவர்கள் டைமியோவுடன் ஒன்றிணைந்து, தங்கள் அந்தஸ்தில் சிலவற்றைப் திரும்ப பெற்றனர். மேலும் கசோகுவை  உருவாக்கினர், இது இரண்டாம் உலகப் போருக்குப் பிறகு சிறிது காலம் நீடித்தது. இந்த முறை ஒழிக்கப்பட்ட போது, உத்தியோகபூர்வ அந்தஸ்து இல்லை என்றாலும், குகே குடும்பங்களின் உறுப்பினர்கள் சப்பானிய சமூகம், அரசாங்கம் மற்றும் தொழில்துறையில் தொடர்ந்து அதிகாரம் பெற்று விளங்கினர்.

வரலாறு 
குகே (சீன மொழி: kuung-kæ公家, "இரட்டைக் குடும்பம்" அல்லது "பிரபுத்துவம்") என்பது முதலில் பேரரசர் மற்றும் அவரது நீதிமன்றத்தை விவரித்தது. இந்த வார்த்தையின் அர்த்தம் காலப்போக்கில் நீதிமன்றத்தில் அதிகாரிகளை விவரிக்க மாறியது. ஹீயன் காலத்தில், அமைதி மற்றும் ஸ்திரத்தன்மை உன்னத வர்க்கத்திற்கு கலாச்சார நலன்களைத் தொடர சுதந்திரத்தை வழங்கியது. மேலும் குகே சப்பானில் கலை மற்றும் கலாச்சாரத்தின் தலைவர்களாகவும் பயனாளிகளாகவும் ஆனார். பெரும்பாலான குகேக்கள் தலைநகர் கியோட்டோவில் வசித்து வந்தனர்.

பின்னர் காமகுரா காலத்தில் (1185-1333), குகே என்பது புக்கின் (போர்வீரர் பிரபுக்கள்), அதாவது ஷோகுனேட்டுக்கு விசுவாசமாக சத்தியம் செய்த சாமுராய் என்பதற்கு எதிரான பெயராக மாறியது. இந்த கட்டத்தில், கோர்ட்டில் பணிபுரிந்தவர்களை (பிரபுக்கள் மற்றும் சாமானியர்கள் இருவரும்) விவரிக்க குகே பயன்படுத்தத் தொடங்கியது.

இரண்டு வகுப்புகள் குகேவை உருவாக்கியது: பேரரசருடன் அமர்ந்திருந்த டோஜோ பிரபுக்கள் மற்றும் ஜிகே. குகே அந்த இரண்டு வகுப்புகளையும் உள்ளடக்கியிருந்தாலும், முக்கியமாக இந்த வார்த்தை பிரபுக்களான டோஜோவை விவரிக்கிறது.

நீதிமன்றத்தில் உள்ள மிக உயர்ந்த அலுவலகங்கள் குகியோ என்று அழைக்கப்பட்டன மற்றும் அவற்றுக்கு தகுதியானது டோஜோ பிரபுக்கள் மட்டுமே. எடோ காலத்தில் சுமார் 130 டிஜோ குகே குடும்பங்கள் இருந்தன. குகேவின் மிக முக்கியமான உறுப்பினர்கள் பேரரசருக்கு (செஸ்ஷோ அல்லது கம்பாகு) உதவி ஆட்சியாளர்களாக ஆனார்கள்.

அவர்கள் தங்கள் அரசியல் அதிகாரத்தை இழந்த போதிலும், அவர்கள் நீதிமன்ற கலாச்சாரத்தை நிலைநிறுத்தி, கலாச்சார செல்வாக்கைப் பேணினார்கள். குறிப்பாக, செங்கோகு காலத்திற்குப் பிறகு அவர்கள் தங்கள் நிதி அடிப்படையை இழந்தனர் மற்றும் கலாச்சாரத்தின் புரவலர்களாக செயல்படும் நிலையில் இல்லை, ஆனால் அவர்கள் வாகா கவிதை எழுதுதல் மற்றும் இசைக்கருவிகளை வாசிப்பது போன்ற குறிப்பிட்ட துறைகளில் தேர்ச்சி பெற்றவர்களாக தங்கள் அறிவை வழங்கினர். மேலும் அவர்களுக்கு டெய்மியோ மற்றும் சில சமயங்களில் பணக்கார சாமானியர்கள் மத்தியில் சீடர்கள் இருந்தனர். சீடர்கள் ஒரு குறிப்பிட்ட துறையைக் கற்றுக்கொண்டதாக சான்றளிக்கும் பல உரிமங்களை குகே அவர்களின் சீடர்களுக்கு வழங்கினார் மற்றும் பொது இடங்களில் அல்லது சில சமயங்களில் மற்றவர்களுக்கு கற்பிக்க அனுமதித்தார். வழங்கப்பட்ட ஒவ்வொரு உரிமத்திற்கும் சீடர்கள் தங்கள் எஜமானருக்கு கட்டணம் செலுத்த வேண்டும் என்று எதிர்பார்க்கப்பட்டது. எடோ காலத்தில், இது குகேக்கு ஒரு முக்கியமான வருமான ஆதாரமாக இருந்தது. 1869 ஆம் ஆண்டில் மீஜி மறுசீரமைப்பின் போது குகே டைமியோவுடன் ஒன்றிணைந்து கசோகு என்ற ஒரு பிரபுத்துவக் குழுவை உருவாக்கியது.

மேற்கோள்கள் 

சப்பானிய மக்கள்
பாசுபரசு முப்புளோரோயிருகுளோரைடு

பாசுபரசு முப்புளோரோயிருகுளோரைடு (Phosphorus trifluorodichloride) என்பது PF3Cl2 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இந்த சகப்பிணைப்பு மூலக்கூறு முக்கோண இரட்டைப் பட்டைக்கூம்பு வடிவத்தை ஏற்றுள்ளது. மத்தியிலுள்ள பாசுபரசு அணு sp3d எலக்ட்ரான் கலப்பினத்தையும், மூலக்கூறு சமச்சீரற்ற மின்சுமை பகிர்வாலும் ஆக்கப்பட்டுள்ளன. பாசுபரசு முப்புளோரோயிருகுளோரைடு விரும்பத்தகாத வாசனையுடன் நிறமற்ற வாயுவாகத் தோன்றுகிறது.  -8 ° செல்சியசு வெப்பநிலையில் இது நீர்மமாக மாறும்.

தயாரிப்பு
பாசுபரசு முப்புளோரைடுடன் குளோரின் வாயுவைச் சேர்த்து வினைபுரியச் செய்தால் பாசுபரசு முப்புளோரோயிருகுளோரைடு உருவாகும்.

PF3 + Cl2 → PF3Cl2

பண்புகள்
பாசுபரசு முப்புளோரோயிருகுளோரைடு கட்டமைப்பில் P-F பிணைப்பின் பிணைப்பு நீளம் வளையத்தின் அச்சுக்கு செங்குத்தாக இருக்கையில் 1.546 Å ஆகவும், அச்சு நிலையில் 1.593 ஆகவும் P-Cl பிணைப்பின் பிணைப்பு நீளம் 2.004 Å ஆகவும் உள்ளன. மூலக்கூறில் குளோரின் அணுக்கள் வளையத்தின் அச்சுக்கு செங்குத்து நிலையில் உள்ளன.

மேற்கோள்கள்

பாசுபரசு சேர்மங்கள்
புளோரின் சேர்மங்கள்
வளிமங்கள்
வருண் சிங் பாட்டி

வருண் சிங் பாட்டி  (Varun Singh Bhati)  இந்தியாவைச் சேர்ந்த  ஓர் உயரம் தாண்டுதல் வீரர் ஆவார். 1995 ஆம் ஆண்டு பிப்ரவரி மாதம் 13 ஆம் தேதியன்று இவர் பிறந்தார்.  இளம் வயதிலேயே  இளம்பிள்ளைவாத  நோயால் பாதிக்கப்பட்ட இவர், பள்ளி நாட்களில் விளையாட்டுப் போட்டிகளில் சேர்ந்து விளையாடினார். 2016 ஆம் ஆண்டு நடைபெற்ற கோடைகால இணை ஒலிம்பிக் விளையாட்டுகள் மற்றும் 2017 ஆம் ஆண்டு நடைபெற்ற உலக இணை தடகள வெற்றியாளர்  போட்டிகளில் வெண்கலப் பதக்கம் உட்பட பன்னாட்டுப் போட்டிகளில் பல பதக்கங்களை வென்றுள்ளார்.

ஆரம்ப கால வாழ்க்கை 
2014 ஆம் ஆண்டு முதல், முன்னாள் தேசிய தடகள வீரரான சத்யநாராயணா என்பவர் இவருக்கு  பயிற்சியாளராக இருந்து வருகிறார். இணை விளையாட்டு வெற்றியாளர்கள்  திட்டத்தின் மூலம் கோசுபோர்ட்சு  அறக்கட்டளையால்  வருண் சிங் பாட்டி ஆதரிக்கப்பட்டார்.   நொய்டா பெருநகரில்  வசித்து வருகிறார். தற்போது பெங்களூரில் உள்ள இந்திய விளையாட்டு ஆணையத்தில் பயிற்சி பெற்று வருகிறார்.

தொழில் 
வருண் சிங் பாட்டிக்கு டி42 என்ற முழங்கால் ஊனம் குறைபாடு உள்ளது. 2012  ஆம் ஆண்டில் இலண்டனில் நடந்த 2012 கோடைகால இணை ஒலிம்பிக் விளையாட்டுகளுக்கு 1.60  மீட்டர் உயரம் தாண்டிய  செயல்திறன் மூலம் 'ஏ' தகுதி மதிப்பெண்ணைப் பதிவு செய்தபோது கவனத்தைப் பெற்றார்.இருப்பினும், இந்தியாவிற்கு குறைந்த அளவு இடங்கள் இருந்ததால் இவர் 2012 விளையாட்டுகளுக்கு தகுதி பெறத் தவறிவிட்டார்.  

2014 ஆம் ஆண்டு கொரியாவின் இன்சியானில் நடந்த ஆசிய இணை விளையாட்டுப் போட்டிகளில் பங்கேற்றார், அங்கு இவர் 5 ஆவது இடத்தைப் பிடித்தார். அதே ஆண்டில்  சீன திறந்தநிலை தடகள வெற்றியாளர் போட்டியில்  தங்கப் பதக்கம் வென்றார். 2015 ஆம் ஆண்டு கத்தாரின் தோகாவில் நடந்த 2015 இணை உலக வெற்றியாளர் போட்டியில் இவர் மீண்டும் 5 ஆவது இடத்தைப் பிடித்தார்.  2016 ஆம் ஆண்டு நடைபெற்ற ஆசிய-ஓசியானா தடகள  வெற்றியாளர் போட்டியில் 1.82  மீட்டர் உயரம் தாண்டினார். இப்போட்டியில் வருண் தங்கம் வென்றதோடு புதிய ஆசிய சாதனையையும் படைத்தார்.  

பிரேசிலின் ரியோ டி செனிரோவில் நடந்த 2016 கோடைகால  இணை ஒலிம்பிக் போட்டியில் வருண் சிங் பாட்டி  1.86  மீட்டர் உயரம் தாண்டி வெண்கலப் பதக்கம் வென்றார். இதுவே இவரது தனிப்பட்ட சிறந்த சாதனையாகும்.   2017 ஆம் ஆண்டு நடைபெற்ற உலக இணை தடகள வெற்றியாளர் போட்டியில் 1.77 மீட்டர் உயரம் தாண்டி போட்டியில்  வெண்கலம் வென்றார்.

விருதுகள் 

2018 ஆம் ஆண்டு வருண் சிங் பாட்டிக்கு அருச்சுனா விருது வழங்கப்பட்டது 

டைம்சு ஆஃப் இந்தியா விளையாட்டு விருதுகளில் 2017 ஆம் ஆண்டின் இணை தடகள வீரராக வருண் தேர்ந்தெடுக்கப்பட்டார்.

மேலும் பார்க்கவும் 
 சரத் குமார்

மேற்கோள்கள் 

அருச்சுனா விருது பெற்றவர்கள்
1995 பிறப்புகள்
வாழும் நபர்கள்
இந்திய விளையாட்டு வீரர்கள்
இந்தியத் தடகள வீரர்கள்
இராம்பால் சாகர்

இராம்பால் சாகர்   (Rampal Chahar)  இந்தியாவைச் சேர்ந்த இணை ஒலிம்பிக்  விளையாட்டு தடகள வீரராவார். 1989 ஆம் ஆண்டு சூலை மாதம் 10 ஆம் தேதியன்று இவர் பிறந்தார்.   ஆண்களுக்கான உயரம் தாண்டுதல் போட்டியில்  இவர் நிபுணத்துவம் பெற்றிருந்தார். 2018  ஆம் ஆண்டு நடைபெற்ற  ஆசிய இணை விளையாட்டுப் போட்டிகளில் இவர் இந்தியாவைப் பிரதிநிதித்துவப்படுத்தினார். இப்போட்டியில் இவர் வெள்ளிப் பதக்கம் வென்றார்.  2016  ஆம் ஆண்டு நடைபெற்ற ரியோ டி செனிரோ இணை ஒலிம்பிக் விளையாட்டுப் போட்டிகளிலும்  2020  ஆம் ஆண்டு டோக்கியோ  இணை விளையாட்டுப் போட்டிகளிலும்  இவர் பங்கேற்றுள்ளார். இப்போட்டிகளில் முறையே 6 மற்றும் 5 ஆவது இடங்களைப் பிடித்தார்.

ஆரம்ப கால வாழ்க்கை 
இராம்பால் சாகர்  இந்தியாவின் அரியானாவில் பிறந்தார். இவருக்கு 4 வயதாக இருந்தபோது, விவசாய  வெட்டுக்கத்தியில் கை சிக்கி, வலது கை பகுதி துண்டிக்கப்பட்டது. தற்போது துனிசியாவில் நடைபெற்ற 2016 ஐபிசி போட்டியில் உயரம் தாண்டுதலில் தங்கப் பதக்கம் வென்றுள்ளார்.

தொழில் 
இராம்பால் சாகர் டி47  ஊன வகை இணை உயரம் தாண்டுதல் போட்டியில் தேசிய சாதனை படைத்துள்ளார்.  2016  ஆம் ஆண்டு துனிசியாவில் நடந்த ஐபிசி தடகள போட்டியில் தங்கம் வென்றார்.  இதைத் தவிர 5 தேசிய அளவிலான தங்கப் பதக்கங்களையும் வென்றுள்ளார். 

2016 ஆம் ஆண்டில் நடைபெற்ற ரியோ இணை ஒலிம்பிக்கில் சாகர் தனது போட்டியில் 6ஆவது இடத்தைப் பிடித்தார்.  2017 ஆம் ஆண்டு நடைபெற்ற இலண்டன் உலக இணை வெற்றியாளர் போட்டியில் இராம்பால் சாகர் தனது போட்டியில்  6ஆவது இடத்தைப் பிடித்தார். இந்தோனேசியாவின் இயாகர்த்தாவில் நடைபெற்ற ஆசிய இணை விளையாட்டுப் போட்டியில் உயரம் தாண்டுதல் டி-47 பிரிவில் இராம்பால் சாகர் வெள்ளிப் பதக்கம் வென்றார்.

மேற்கோள்கள் 

வாழும் நபர்கள்
1989 பிறப்புகள்
இந்திய விளையாட்டு வீரர்கள்
இந்திய உயரந்தாண்டும் வீரர்கள்
நிஹோங்கமி

நிஹோங்கமி (日本髪, lit. 'சப்பானிய முடி') என்பது பல பாரம்பரிய சப்பானிய சிகை அலங்காரங்களுக்குப் பயன்படுத்தப்படும் சொல். அவற்றின் அமைப்பு சமூகத்தில் தனித்துவமானதாகக் கருதப்படுகிறது.

பாரம்பரியமாக, பெரும்பாலான சிகை அலங்காரங்களின் அமைப்பு தலையின் ஓரத்தில் இரண்டு "இறக்கைகள்" போன்ற அமைப்பை கொண்டது. மேலும் தலையின் பின்பகுதியை நோக்கி மேல்நோக்கி வளைந்து ஒரு மேல் முடிச்சு போன்ற அமைப்பை கொண்டது. பாரம்பரிய முடி அணிகலன்களுடன் இவை அலங்கரிக்கப்பட்டு இருக்கும். அவை பாலினம், வயது, வேலை பங்கு மற்றும் சமூக நிலை ஆகியவற்றின் அடிப்படையில் வேறுபடுகின்றன.

பெரும்பாலான பாணிகள் அபுரா என அழைக்கப்படும் மெழுகால் கடினப்படுத்தப்பட்டு வடிவமைக்கப்படுகின்றன. மேலும் மூங்கில் அல்லது பெட்டி மரத்தால் செய்யப்பட்ட பிரத்யேக-செதுக்கப்பட்ட சீப்புகளால் வடிவமைக்கப்படுகின்றன. அலங்காரம்  செய்வதற்கு முன் முடியை நேராக்க சூடான இடுக்கிகள் பயன்படுத்தப்பட்டன. இந்த முறையில் வடிவமைக்கப்பட்ட முடி பொதுவாக வாரந்தோறும் மறுசீரமைக்கப்படுகிறது, மேலும் சில சமயங்களில் தரையிலிருந்து உயர்த்தப்பட்ட தலையணையில் தூங்குவது அவசியமாகிறது.

நிஹோங்கமி இப்பொழுது பொதுவாக அணியப்படுவதில்லை, இன்று பெரும்பாலும் மைகோ, கெய்ஷா மற்றும் சுமோ மல்யுத்த வீரர்களில் காணப்படுகின்றன. நிஹோங்கமியின் பல்வேறு பாணிகள் நடிகர்களால்  அணியப்படுகின்றன, மேலும் எடோ காலத்தில் பொதுவான இருந்த பல பாணிகள் கபுகி நாடகங்களில் மீண்டும் உருவாக்கப்படுகின்றன. நிஹோங்கமியின் சில பாணிகள் நன்கு ஆவணப்படுத்தப்பட்டிருந்தாலும், மற்றவை, காலப்போக்கில் தெளிவற்ற நிலைக்குச் சென்றுவிட்டன.

வரலாறு 
இப்போது நிஹோங்கமி என்று பெயரிடப்பட்ட பல சிகை அலங்காரங்கள் எடோ காலத்தில் உருவாக்கப்பட்டன. நீண்ட சிகை அலங்காரங்கள், கழுத்தின் பின்பகுதியில் குடுமி மற்றும் தலையின் இருபுறமும் 'இறக்கைகள்' போன்ற அமைப்பை கொண்ட பாணிகளை நோக்கி மாறியது. கபுகி நடிகர்கள் மத்தியில் தோன்றிய இந்தப் போக்கு, சப்பான் முழுவதிலும் காணப்படும் பொதுவான நாகரீகமாக மாறியது.

இந்த நேரத்தில், சப்பானிய பெண்களால் பலவிதமான மாறுபட்ட சிகை அலங்காரங்கள் உருவாக்கப்பட்டு அணியப்பட்டன. பொதுவாக வயது, சமூக வர்க்கம் மற்றும் தொழிலின் அடிப்படையில் சிகை அலங்காரங்கள் அணியப்படுகின்றன. எடோ காலத்தில் உருவாக்கப்பட்ட அத்தகைய சிகை அலங்காரம் ஷீமாடா ஆகும், இது பொதுவாக இளவயது பெண்கள் அணிந்து வந்தனர். ஷீமாடா  பல பிரபலமான சிகை அலங்காரங்களுக்கு அடிப்படையாக அமைந்தது. டோரோபின் ஷீமாடா எடோ காலத்தின் மத்தியில் உருவாக்கப்பட்டது; தலையின் பக்கவாட்டில் பரந்த இறக்கைகளைக் கொண்டிருக்கும், அதன் பெயர் ஒரு நபரின் பின்னால் உள்ள பகுதியை ஒரு சிகை அலங்காரத்தின் இறக்கைகள் மூலம் பார்க்க முடியும், இது ஒரு டோரோ விளக்கு வழியாக பார்க்க முடியும் என்று கூறப்பட்டது. ஷீமாடா பரவலான புகழ் பெற்றது, மேலும் கலைஞர்களால் அச்சிட்டுகளில் பொதுவாக சித்தரிக்கப்பட்டது.

வரலாற்று ரீதியாக, கேப்பசு-ஷி என அழைக்கப்படும் பாரம்பரிய சிகையலங்கார நிபுணர்கள், கிட்டத்தட்ட முழுக்க முழுக்க பெண்களாக இருந்தனர.  சிகை அலங்காரங்களை உருவாக்கப் பயன்படுத்தப்படும் மூங்கில் சீப்புகள் கைவினைஞர்களால் கையால் செய்யப்பட்டவை. இருப்பினும், 19 ஆம் நூற்றாண்டின் மத்தியில் ஒசாகா அருகே 200 கைவினைஞர்கள் சீப்புகளை உருவாக்கினர், ஆனால் நவீன காலத்தில் பாரம்பரிய சீப்புகளை உற்பத்தி செய்ய சில கைவினைஞர்கள் மட்டுமே உள்ளனர்.

மேற்கோள்கள் 

சப்பானிய உடைகள்
மைகோ

மைகோ என்பது சப்பானின் கியோட்டோவில் உள்ள பயிற்சி பெரும் கெய்ஷாக்களை குறிக்கிறது. அவர்களின் வேலைகளில் பாடல்கள், நடனங்கள், மற்றும் விருந்துகளின் போது பார்வையாளர்களுக்காக ஷாமிசென் அல்லது பிற பாரம்பரிய சப்பானிய இசைக்கருவிகளை இசைப்பது.

மைகோ வழக்கமாக 17 முதல் 20 வயதுடையவர், மேலும் பாரம்பரிய நடனம், ஷாமிசென், கோட்டா ( 'குறுகிய பாடல்கள்') மற்றும், பேச்சுவழக்கைக் கற்றுக்கொள்வதன் மூலம் கெய்ஷா நிலைக்குப் பட்டம் பெறுகிறார். பயிற்சி பெறுவது சில மாதங்கள் முதல் ஓராண்டு அல்லது இரண்டு ஆண்டுகள் வரை இருக்கும். இருப்பினும் மிகவும் வயதான பயிற்சியாளர்கள் இன்னும் பயிற்சி எடுத்து கொண்டாலும் கெய்ஷாவுக்கு முன்னேறலாம்.

சப்பானின் பிற இடங்களில் பயிற்சி பெற்ற கெய்ஷா பிற சொற்களால் அறியப்படுகிறார். டோக்கியோவில் உள்ள பயிற்சியாளர்களுக்கு ஹங்யோகு என்ற பெயர் குறிப்பிடப்படுகிறது. இந்தப் பகுதிகளில் பயிற்சி பெற்ற கெய்ஷாவின் மரபுகள் கியோட்டோவில் இருந்து வேறுபடுகின்றன. சில சமயங்களில் ஒரு பயிற்சியாளரின் தோற்றம் மற்றும் அவரது பயிற்சியின் அமைப்பு உட்பட கணிசமான அளவிற்கு இவை வேறுபடலாம்.

வேலை 
காலையில், மைகோ பாரம்பரிய கலைகளில் பாடம் எடுக்கிறார். இரவில், அவர்கள் நடனமாடுகிறார்கள், பாடுகிறார்கள், ஷாமிசென் விளையாடுகிறார்கள் மற்றும் பார்வையாளர்களுக்கு பிரத்தியேகமான தேநீர் பரிமாறுகிறார்கள்.

தோற்றம் 
சுமார் 300 ஆண்டுகளுக்கு முன்பு கியோட்டோவில் உள்ள உள்ள கிடானோ டென்மன்-கோ அல்லது யாசகா ஆலயத்திற்கு வருபவர்களுக்கு பச்சை இலை தேநீர் மற்றும் டாங்கோ (அரிசி மாவில் இருந்து தயாரிக்கப்பட்ட சப்பானிய பாலாடை) வழங்கிய பெண்களிடமிருந்து மைகோ உருவானது.

தோற்றம் 
மைகோ அவர்களின் தொழில் வாழ்க்கையின் போது, சம்பிரதாயம் மற்றும் சந்தர்ப்பத்தைப் பொறுத்து பல்வேறு வகையான நிஹோங்கமி (பாரம்பரிய ஜப்பானிய சிகை அலங்காரங்கள்) அணிவார். இந்த சிகை அலங்காரங்கள் பின்னர் பருவகால மற்றும் அவ்வப்போது பாரம்பரிய முடி ஆபரணங்கள் கொண்டு அலங்கரிக்கப்பட்டுள்ளது.

பெரும்பாலான மைகோ, கெய்ஷா போலல்லாமல், தங்கள் தலைமுடியை நீட்டிப்புகளுடன் சேர்த்து பயன்படுத்துகின்றனர், இருப்பினும் ஜப்பானின் பல்வேறு பகுதிகளில் உள்ள பயிற்சியாளர்களும் செயற்கை முடி பயன்படுத்தலாம். மைகோ தனது சொந்த முடியைப் பயன்படுத்தி ஒவ்வொரு வாரமும் தங்கள் தலைமுடியை மறுசீரமைக்கிறார், அதை பராமரிக்க தகமாகுறா எனப்படும் ஒரு சிறப்பு தலையணையில் தூங்க வேண்டும்.

பெரும்பாலான மைகோ ஹிகிஸுரி எனப்படும் கிமோனோ அணிவார்கள். ஹிகிஸுரி பொதுவாக  வரை இருக்கும், மற்றும் பெரும்பாலும் பாவாடை தரையில் தடம் புரள அனுமதிக்கும். வெளியில் நடந்து செல்லும் போது, மைகோ அவர்களின் உடை தரையில் இழுக்காதபடி ஒரு சிறிய வடம் மூலம் அதைக் கட்டுவர்.

மேற்கோள்கள் 

சப்பானிய மக்கள்
இரங்கு சௌரியா

இரங்கு சௌரியா  (Rangu Souriya)  இந்தியாவைச் சேர்ந்த சமுக ஆர்வலராகவும் பெண்கள் மற்றும் குழந்தைகளுக்கான சமூக சேவகராகவும் அறியப்படுகிறார்.  டார்ச்சிலிங்கு, வடகிழக்கு இந்தியா மற்றும் நேபாளத்தில் பாலியல் கடத்தல்களால் பாதிக்கப்பட்டவர்களுக்கு உதவுவதற்காக அர்ப்பணிக்கப்பட்ட சிலிகுரியை தளமாகக் கொண்ட  ஓர் இலாப நோக்கற்ற அமைப்பான கஞ்சன்சங்கா உத்தர் கேந்திராவை இவர்  நிறுவினார். இவருக்கு 2011  ஆம் ஆண்டில்  காட்ஃப்ரே பிலிப்சு தேசிய  வீரதீர விருது வழங்கப்பட்டது. .

வேலை 
2004 ஆம் ஆண்டில், அனுராதா கொய்ராலா மற்றும் மைதி நேபாள குழுவிடம் வழிகாட்டுதலைப் பெற சூரியா சௌரியா காத்மாண்டு நகரத்திற்குச் சென்றார். அவர்களுடன் உரையாடி, கற்றுக்கொண்ட பிறகு, இவர் மீண்டும் டார்ச்சிலிங்கிற்கு வந்து கஞ்சன்சங்கா உத்தர் கேந்திராவைத் தொடங்கினார்.  அதிலிருந்து  இவரும் அமைப்பில் இருந்த மற்றவர்களும் பாட்னா, டெல்லி, மும்பை, கொல்கத்தா போன்ற நகரங்களில் இருந்து 1100 எண்ணிக்கைக்கும் மேற்பட்ட சிறுமிகளை மீட்டுள்ளனர் .

அங்கீகாரம் 
2011 ஆம் ஆண்டில் காட்ஃப்ரே பிலிப்சு தேசிய வீரதீரச் செயலுக்கான விருதை சௌரியா வழங்கப்பட்டது இவருக்கான ஓர் அங்கீகாரமாகும்.  2009 ஆம் ஆண்டில் இந்திய வர்த்தக மற்றும் தொழில் சம்மேளனத்தின் பெண் சாதனையாளர் விருதும் இவருக்கு வழங்கப்பட்டது.  மேலும், இவரின் சேவைகளுக்காக  இருபதுக்கும் மேற்பட்ட பிராந்திய அமைப்புகள் இவரை கௌரவித்துள்ளன. 

2016 ஆம் ஆண்டு சனவரி மாதத்தில்  பெண்கள் மற்றும் குழந்தைகள் மேம்பாட்டு அமைச்சகத்தின் (இந்தியா) 100 சிறந்த பெண்கள் தேர்ந்தெடுப்பதற்கான முன்முயற்சியின் ஒரு பகுதியாக இவர் பட்டியலிடப்பட்டார்.  இப்பட்டியல் நாடு முழுவதும் தங்கள் சமூகங்களில் மாற்றத்தை ஏற்படுத்தும் 100 பெண்களை அங்கீகரித்து  கௌரவிப்பதை  நோக்கமாகக் கொண்டுள்ளது,   ]

மேலும் பார்க்கவும் 
 சமூக சேவகர்
 அனுராதா கொய்ராலா

மேற்கோள்கள் 

டார்ஜிலிங் மாவட்ட நபர்கள்
வாழும் நபர்கள்
மேற்கு வங்காள நபர்கள்
இந்திய செயற்பாட்டாளர்கள்
இந்திய சமூகசேவகர்கள்
கியூரியம் நைட்ரைடு

கியூரியம் நைட்ரைடு (Curium nitride) என்பது CmN  என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். கியூரியமும் நைட்ரசனும் சேர்ந்து இச்சேர்மம் உருவாகிறது.

தயாரிப்பு
உயர்வெப்பக்கார்பன் ஒடுக்க வினை மூலம் கியூரியம் ஆக்சைடை நைட்ரைடாக்கம் செய்து கியூரியம் நைட்ரைடு தயாரிக்கப்படுகிறது.

இயற்பியல் பண்புகள்
கியூரியம் நைட்ரைடு சோடியம் குளோரைடு சேர்மத்தின் படிகக் கட்டமைப்பில் ஒரு திண்மமாகக் காணப்படுகிறது. பெரோகாந்தப் பண்பை வெளிப்படுத்துகிறது.

மேற்கோள்கள்

கியூரியம் சேர்மங்கள்
நைட்ரைடுகள்
ஷாமிசென்

ஷாமிசென் அல்லது சங்கன் ("மூன்று சரங்கள்" என்று பொருள்படும்) என்பது மூன்று-சரம் கொண்ட பாரம்பரிய சப்பானிய நரம்பு இசைக்கருவியாகும். இது பாச்சி எனப்படும் மீட்டுக்கட்டை  மூலம் இசைக்கப்படுகிறது.

இதன் கட்டுமானம் அது பயன்படுத்தப்படும் வகையைப் பொறுத்து வடிவத்தில் மாறுபடும். கபுகியுடன் பயன்படுத்தப்படும் கருவி மெல்லிய கழுத்தைக் கொண்டுள்ளது, இது அந்த வகையின் சுறுசுறுப்பான மற்றும் திறமையான தேவைகளை எளிதாக்குகிறது. பொம்மலாட்ட நாடகங்கள் மற்றும் நாட்டுப்புறப் பாடல்களுக்கு மிகவும் வலுவான இசையுடன் பொருந்த, அதற்குப் பதிலாக நீளமான மற்றும் அடர்த்தியான கழுத்து இருக்கும்.

கட்டுமானம் 
இது ஒரு பறிக்கப்பட்ட நரம்புக் கருவி.  அதன் கட்டுமானம் ஒரு கிட்டார் அல்லது பாஞ்சோவைப் போன்ற ஒரு மாதிரியைப் பின்பற்றுகிறது. ஒரு கழுத்து மற்றும் எதிரொலிக்கும் சரங்கள் உடல் முழுவதும் நீட்டப்பட்டுள்ளது. இதன் கழுத்து கிட்டார் அல்லது பான்ஜோவை விட சலிப்பாகவும் மெலிதாகவும் இருக்கும். உடல், ஒரு டிரம் போன்றது, இது ஒரு பாஞ்சோவின் முறையில் தோலால் முன் மற்றும் பின்புறம் மூடப்பட்டிருக்கும். பயன்படுத்தப்படும் தோல் இசையின் வகை மற்றும் திறமையைப் பொறுத்தது. பாரம்பரியமாக, நாய் அல்லது பூனையின் தோலைப் பயன்படுத்தி தோல்கள் தயாரிக்கப்பட்டன, பூனையின் தோல் சிறந்த கருவிகளுக்கு ஏற்றது. 20 ஆம் நூற்றாண்டு முழுவதும் விலங்குகளின் தோலைப் பயன்படுத்துவது பொதுவானதாக இருந்தபோதிலும், சமூக இழிவு மற்றும் இந்த குறிப்பிட்ட தோல்களைத் தயாரிப்பதில் திறமையான தொழிலாளர்களின் வீழ்ச்சியின் காரணமாக, 2000 களின் நடுப்பகுதியில் இருந்து, இந்த தோல்களின் பயன்பாடு படிப்படியாக குறைந்தது. தற்கால தோல்கள் பெரும்பாலும் பிளாஸ்டிக் போன்ற செயற்கை பொருட்களால் தயாரிக்கப்படுகின்றன.

இதன் கழுத்து பொதுவாக மூன்று அல்லது நான்கு துண்டுகளாகப் பிரிக்கப்பட்டு, ஒன்றாகப் பொருந்தி பூட்டப்படும், இவை எளிதில் பிரிக்கப்படும் வகையில் செய்யப்படுகின்றன.  கழுத்து என்பது உடலைக் கடக்கும் ஒரு ஒற்றைக் கம்பியாகும், இது உடலின் மறுபுறத்தில் பகுதியளவு நீண்டு, சரங்களுக்கு நங்கூரமாக செயல்படுகிறது. சரங்களை சுழற்றுவதற்கு பயன்படுத்தப்படும் ஆப்புகள் நீண்ட, மெல்லிய மற்றும் அறுகோண வடிவத்தில் இருக்கும்; அவை பாரம்பரியமாக தந்தத்தால் வடிவமைக்கப்பட்டிருந்தாலும், தட்டுப்பாடு மற்றும் வர்த்தக விதிமுறைகள் மற்றும் தந்தத்தின் விற்பனையை கட்டுப்படுத்துவதால், பல இப்போது மரம் மற்றும் பிளாஸ்டிக் போன்ற பிற பொருட்களிலிருந்து கட்டப்பட்டுள்ளன.

ஷாமிசெனின் மூன்று சரங்கள் பட்டு (பாரம்பரியமாக) அல்லது நைலானால் செய்யப்பட்டவை. அவை கருவியின் தலையில் உள்ள ஆப்புகளுக்கு இடையில் நீட்டப்பட்டுள்ளன, மேலும் உடலின் மறுபுறத்தில் நீண்டு செல்லும் கம்பியின் முடிவில் நங்கூரமிடப்பட்ட ஒரு துணி இருக்கும். சரங்கள் உடல் முழுவதும் நீட்டப்பட்டு, அதிலிருந்து ஒரு பாலம் மூலம் உயர்த்தப்படுகின்றன. ஒரு சலசலப்பை உருவாக்குவதற்காக கருவியின் கீழே உள்ள குறைந்த சரம் வேண்டுமென்றே வைக்கப்பட்டுள்ளது.மேலும் மீட்டுபவர்கள் கழுத்தில் மேலும் கீழும் சறுக்குவதற்கு வசதியாக இடது கையில் ஒரு சிறிய துணியை அடிக்கடி அணிவார்கள். சரங்களின் பொருள் மீட்டுபவர்கள் திறமையைப் பொறுத்தது. பாரம்பரியமாக, பட்டு சரங்கள் பயன்படுத்தப்படுகின்றன, இருப்பினும், குறுகிய காலத்தில் பட்டு எளிதில் உடைந்துவிடும், எனவே இது தொழில்முறை நிகழ்ச்சிகளுக்காக ஒதுக்கப்பட்டுள்ளது. மாணவர்கள் பெரும்பாலும் நைலான் சரங்களைப் பயன்படுத்துகின்றனர், இது பட்டு விட நீண்ட காலம் நீடிக்கும், மேலும் விலையும் குறைவு.

மேற்கோள்கள் 

இசைக்கருவிகள்
தாமிரம்(II) லாக்டேட்டு

தாமிரம்(II) லாக்டேட்டு (Copper(II) lactate) என்பது Cu(C3H5O3)2 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். குப்ரிக் லாக்டேட்டு என்ற பெயராலும் இச்சேர்மம் அழைக்கப்படுகிறது. பச்சை நிறத்தில் தூளாகக் காணப்படும் இது சூடான நீரில் விரைவாகக் கரைந்து பச்சைநிற கரைசலைக் கொடுக்கிறது. இது தாமிர அசிட்டேட்டு உப்பைக்காட்டிலும் அதிக நீல நிறத்தில் காணப்படுகிறது. அசிட்டோன் ஐசோபுரோப்பைல் ஆல்ககால் ஆகிய கரைப்பான்களில் இது கரையாது.

மேற்கோள்கள்

தாமிரம்(II) சேர்மங்கள்
லாக்டேட்டுகள்
அல்லியம் திரோபோவீ

அல்லியம் திரோபோவீ (Allium drobovii) என்பது பூண்டு வகைகளில் ஒன்றாகும். இதன் பிறப்பிடம் கசக்கஸ்தான், உசுபெக்கிசுத்தான் நாடுகளில் உள்ள மலைகள் எனக் கருதப்படுகிறது. இதன் தாவரக் குடும்பம்  அமாரில்லிடேசியே ஆகும். அலெக்சி (Alexei Ivanovich Vvedensky) என்பவரே இதனை முதன் முதலாக விவரித்தார். உயிரி வகைப்பாட்டியல் பட்டியலில் (Catalog of Life) இது குறித்த விவரிக்கப்படவில்லை.

மேற்கோள்கள் 

பூண்டு வகைகள்
தாவரவியல் பெயருடையக் கட்டுரைகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
மலாயா பொதுத் தேர்தல், 1955

மலாயா பொதுத் தேர்தல், 1955 (மலாய்: Pilihan Raya Umum Tanah Melayu 1955; ஆங்கிலம்: 1955 Malayan General Election; சீனம்: 1955年马来亚大选); என்பது 1957-ஆம் ஆண்டு மலாயா விடுதலை பெறுவதற்கு முன்னர் நடந்த ஒரே மலேசியப் பொதுத் தேர்தல் ஆகும். இந்தத் தேர்தல் 27 சூலை 1955 புதன்கிழமை அன்று நடத்தப்பட்டது.

மலாயா கூட்டமைப்பின் கூட்டரசு சட்டமன்ற உறுப்பினர்களைத் தேர்ந்தெடுப்பதற்காக இந்தத் தேர்தல் நடத்தப்பட்டது. முன்பு கூட்டரசு மலாயாவின் சட்டமன்ற உறுப்பினர்கள், பிரித்தானிய மலாயாவின் உயர் ஆணையரால் நியமிக்கப்பட்டனர்.

பொது

மலாயாவின் 52 கூட்டரசு தொகுதிகளின் ஒவ்வொரு தொகுதியிலும் ஓர் உறுப்பினரைத் தேர்ந்தெடுக்கும் வாக்குப்பதிவு நடைபெற்றது. அத்துடன் மலாயாவின் ஒன்பது மாநிலங்களில் உள்ள 136 மாநிலத் தொகுதிகளிலும் மாநிலத் தேர்தல்கள் நடைபெற்றன. மேலும் 10 அக்டோபர் 1954 முதல் நவம்பர் 12, 1955 வரையில்; மலாக்கா, பினாங்கு நீரிணை குடியேற்றங்களில் மாநில ஆட்சிமன்றத் தலைவர்களைத் தேர்ந்தெடுக்கும் வாக்குப் பதிவுகளும் நடைபெற்றன.

மலேசிய இசுலாமிய கட்சி (பாஸ்), இந்த 1955-ஆம் ஆண்டுத் தேர்தலில் போட்டியிடுவதற்காகவே உருவாக்கப்பட்டது. முன்னதாக மலேசிய இசுலாமிய கட்சி ஐக்கிய மலாய் தேசிய அமைப்பு எனும் அம்னோ கட்சியின் ஒரு பகுதியாக இருந்தது.

தீபகற்ப மலாயாவில் மிகக் குறைந்த பொருளாதார வளர்ச்சியைக் கொண்டிருந்த மலாயா தீபகற்பத்தின் வடக்கு மாநிலங்களான கிளாந்தான், திராங்கானு மாநிலங்களை அடித்தளமாகக் கொண்டு மலேசிய இசுலாமிய கட்சி உருவாக்கப்பட்டது. மலேசிய இசுலாமிய கட்சி இசுலாத்தை முதன்மை நோக்கமாக அறிவித்து மலாய் மக்களின் ஆதரவைப் பெற்றது.

புதிய அரசாங்கம்

அம்னோ, மலேசிய சீனர் சங்கம், மற்றும் மலேசிய இந்திய காங்கிரசு ஆகியவற்றின் கூட்டணியான மலேசிய கூட்டணி கட்சிக்கு இந்தத் தேர்தலில் அமோகமான வெற்றி கிடைத்தது. முன்னாள் அம்னோ தலைவர் ஒன் ஜாபார் தலைமையிலான நெகாரா கட்சிக்கு இந்தத் தேர்தல் ஒரு மாபெரும் தோல்வியில் முடிந்தது. ஒன் ஜாபார் கட்சியினர் எந்த ஓர்  இடத்திலும் வெற்றி பெறவில்லை.

இதன் பின்னர் மலேசிய கூட்டணி கட்சி புதிய அரசாங்கத்தை அமைக்கத் தொடங்கியது; அதன் தலைவர் துங்கு அப்துல் ரகுமான் முதலமைச்சரானார். 1957-ஆம் ஆண்டு நாடு சுதந்திரம் பெறும் வரையில் மலாயா நாட்டின் தலைவர் முதல்வர் என்றே அழைக்கப்பட்டார்.

இந்தத் தேர்தலில் முப்பது மலேசிய கூட்டணி கட்சி வேட்பாளர்கள் 10,000 வாக்குகளுக்கும் மேல் பெரும்பான்மை வாக்குகளைப் பெற்றனர். அவர்களில் ஒன்பது பேர் 20,000 வாக்குகளுக்கும் மேல் பெரும்பான்மையைப் பெற்றனர். எதிரணிகளைச் சேர்நந் நாற்பத்து மூன்று பேர் தங்கள் வைப்புத் தொகையை இழந்தனர்.

தேர்தல்கள்

கூட்டரசு மலாயா சட்டமன்றம்
 வேட்பு மனு நாள்: 15 சூன் 1955
 தேர்தல் நாள்: 27 சூலை 1955

மாநிலத் தேர்தல்

நீரிணை குடியேற்றங்கள்

முடிவுகள்

மலாயா கூட்டணி மொத்த வாக்குகளில் 80% பெற்றது; மற்றும் போட்டியிட்ட 52 இடங்களில் 51 இடங்களில் வெற்றி பெற்றது. மலேசிய இசுலாமிய கட்சி பேராக் மாநிலத்தின் கிரியான் தொகுதியில் மட்டும் ஒரே இடத்தை வென்றது.

மலேசிய இசுலாமிய கட்சியின் ஒரே வெற்றி வேட்பாளரான அஜி அகமத் துவான் உசைன், ஓர் இசுலாமிய அறிஞர் ஆகும்; பின்னர் இவர் "திருவாளர் எதிர்க்கட்சி" எனும் செல்லப் பெயரைப் பெற்றார். 1955-ஆம் ஆண்டு மலாயா பொதுத் தேர்தலில் 82.8% மொத்த வாக்குகள் பதிவாகின.

}}

மேற்கோள்கள்

Barbara Watson Andaya dan Leonard Y. Andaya. A History of Malaysia, The MacMlllan Press Ltd. (1982). .
The World Book Encyclopedia, World Book International (1994). .

மலேசியாவில் தேர்தல்கள்‎‎
1955 தேர்தல்கள்
நா. சு. சிதம்பரம்

நா. சு. சிதம்பரம் (N. S. Chidambaram) என்பவர் தமிழ் இதழாளர் மற்றும் அறிவியல் தமிழ் எழுத்தாளராவார். இவர் பள்ளியில் இயற்பியல் ஆசிரியராகப் பணிபுரிந்து ஓய்வு பெற்றார்.  அறிவுச்சுடர் என்னும் மாதமிரு இதழை 19 ஆண்டுகள் நடத்தியவர். தற்பொழுது அறிவியல் ஒளி என்ற மாத இதழை நடத்தி வருகிறார். அறிவியல் ஒளி இதழுக்காக 2011 ஆம் ஆண்டு தேசிய அறிவியல் விருதினைப் பெற்றார். 2021 ஆம் ஆண்டுக்கான தூய தமிழ் ஊடக விருதினைப் பெற்றார்.
தமிழ் வளர்ச்சித் துறையின் 2022 ஆம் ஆண்டுக்கான சிங்காரவேலர் விருதினையும் பெற்றார்.

எழுதிய நூல்கள்
 நோபெல் பரிசு பெற்ற இயற்பியலறிஞர்கள் (1-15 தொகுதி)

மேற்கோள்கள்

அறிவியல் தமிழ் எழுத்தாளர்கள்
உரோகிணி காட்சே கேவால்கர்

உரோகிணி காட்சே கேவால்கர் (Rohini Khadse-Khewalkar) என்பவர் ஓர் இந்திய அரசியல்வாதி. இவர் ஜள்காவ் மாவட்ட தேசியவாத காங்கிரசு கட்சியின் பெண் தலைவர் ஆவார். ஜள்காவ் மாவட்ட மத்திய கூட்டுறவு வங்கியின் தலைவராகவும் உள்ளார். இவர் ஏக்நாத் காட்சேவின் மகள். 2019ஆம் ஆண்டு நடைபெற்ற மகாராட்டிரா சட்டமன்றத் தேர்தலில் ஜல்காவ் முக்தைநகர் தொகுதியில் உரோகிணி கேவால்கர் காட்சே போட்டியிட்டுத் தோல்வியடைந்தார்.

வகித்தப் பதவிகள் 

 உரோகிணி காட்சே கேவால்கர் 2015 முதல் 2021 வரை - ஜல்காவ் மாவட்ட மத்திய கூட்டுறவு வங்கியின் தலைவராகவும், 2015 முதல் தற்போது வரை - மகாராட்டிரா மாநில கூட்டுறவு ஜவுளி கூட்டமைப்பின் துணைத் தலைவராகவும் 2013 முதல் தற்போது வரை - ஆதிசக்தி முக்தை சககாரி சூட் கிர்னி நிறுவனத் தலைவராகவும் உள்ளார்.

மேற்கோள்கள் 

1982 பிறப்புகள்
இந்தியப் பெண் வங்கியாளர்கள்
வாழும் நபர்கள்
திராகயினா எல்லிப்டிகா

திராகயினா எல்லிப்டிகா (தாவரவியல் வகைப்பாடு : Dracaena elliptica) என்பது அசுபராகேசியே என்ற பூக்கும் தாவரக்குடும்பத்தின் தாவர இனமாகும்.. இதன் பிறப்பிடமாக இந்தியா தொடங்கி வங்காள தேசம், கம்போடியா , சீனாவின் பெரும்பகுதிகள், மியான்மர், தாய்லாந்து,  வியட்நாம் வரை பரவியுள்ளதால், இந்நாடுகளின் அகணியத் தாவரமாகக் கருதப்படுகிறது. இவ்வினத்திற்குரிய வேறு பெயர்கள் ஏறத்தாழ நாற்பதிற்கும் மேலுள்ளன. இது புதர் செடியாக  உயரம் வரை வளரக்கூடியதாகும்.

மேற்கோள்கள்

இதையும் காணவும் 
மூலிகைப் பட்டியல் (தமிழ்நாடு)

தாவரவியல் பெயருடையக் கட்டுரைகள்
செங் யி சாவ்

செங் யி சாவ் ( Zheng Yi Sao ) (பிறப்பு சி யாங்; 1775-1844), சி சியாங்கு, சேக் யூங் மற்றும் சிங் சிக் என்றும் அழைக்கப்படும் இவர், 1801  முதல்  1810 வரை தென் சீனக் கடலில் செயல்பட்ட ஒரு சீனக் கடற்கொள்ளைக் கூட்டத்தின் தலைவராக இருந்தார்.

1775 இல் சி யாங் எனப் பிறந்த இவர் 1801 இல் 26 வயதில் செங் யி என்ற கடற்கொள்ளையாளரை மணந்தார். குவாங்டொங் மக்களால் இவருக்கு செங் யி சாவ் ("செங் யியின் மனைவி") என்று பெயரிடப்பட்டது.   1807 இல் இவரது கணவர் இறந்த பிறகு, இவர் அவரது வளர்ப்பு மகன் சாங் பாவோவின் ஆதரவுடன் கடற்கொள்ளையர் கூட்டமைப்பைக் வலுப்படுத்தினார். பின்னர் அவருடன் இவருக்கு தொடர்பு ஏற்பட்டு திருமணமும் செய்து கொண்டார். குவாங்டொங் கடற்கொள்ளையர் கூட்டமைப்பின் அதிகாரப்பூர்வமற்ற தளபதியாக, 1805 இல் இவரது கடற்படை 400 கப்பல்கள் மற்றும் 40,000 முதல் 60,000 கடற்கொள்ளையர்களைக் கொண்டிருந்தது.   இவரது கப்பல்கள் பிரித்தானிய கிழக்கிந்திய நிறுவனம், போர்த்துகல் பேரரசு மற்றும் சிங் இராச்சியம் போன்ற பல பெரிய சக்திகளுடன் மோதலில் ஈடுபட்டன.

1810 ஆம் ஆண்டில், செங் யி சாவ் அதிகாரிகளிடம் சரணடைந்தார். அந்த நேரத்தில் இவர் தனிப்பட்ட முறையில் 24 கப்பல்கள் மற்றும் 1,400 கடற்கொள்ளையர்களை இவர் கட்டுப்படுத்தி வந்தார். இவர் 1844 இல் தனது 68 வயதில் இறந்தார். இவர் வரலாற்றில் மிகவும் வெற்றிகரமான பெண் கடற்கொள்ளையர்களில் ஒருவராக விவரிக்கப்படுகிறார்.

ஆரம்ப கால வாழ்க்கை 
செங் யி சாவ் 1775 இல் குவாங்டொங்கின் சின்கூய் பகுதியில் பிறந்தார். குவாங்டொங்கில் உள்ள ஒரு மிதக்கும் படகிலிருந்த விபச்சார விடுதியில் பாலியல் தொழிலில் ஈடுபட்டிருக்கலாம்.

திருமணம் 
1801 ஆம் ஆண்டில், செங் யி என்ற கடற்கொள்ளையரை இவர் மணந்தார்.  இவரது கணவருக்கு சாங் பாவோ என்ற ஒரு வளர்ப்பு மகன் இருந்தான். சாங்கிற்கு 15 வயதாக இருந்தபோது 1798 ஆம் ஆண்டில் அவனையும் கடற்கொள்ளையனாக ஈடுபடுத்தினார்.

தலைமைப் பதவிக்கு வருதல் 
1807 ஆம் ஆண்டு நவம்பர் 16 ஆம் தேதி, செங் யி கடலில் விழுந்து இறந்து போனார்.  கடற்கொள்ளைக்கூட்டத்தை செங் யின் உறவினர்களின் ஆதரவின் மூலம், இறந்த தனது கணவரின் செயல்பாடுகளை எடுத்துக் கொண்டார். செங் யி சாவோ, கூட்டத்திலிருந்த பல்வேறு பிரிவுகளை சமப்படுத்தினார். கூட்டமைப்பைக் கட்டுப்படுத்திய பிறகு, செங் யி சாவோ மற்றும் தனது கணவனின் வளர்ப்பு மகன் சாங் பாவோ இருவரும் சேர்ந்து வாழ ஆரம்பித்தனர்.   
பின்னர் தனது இரண்டாவது கணவருடன் சேர்ந்து பல்வேறு கடல் கொள்ளைகளில் ஈடுபட்டார்.

இறப்பு 
1844 ஆம் ஆண்டில், செங் யி சாவோ தனது 68 அல்லது 69 வயதில் இறந்தார். குவாங்டொங்கைச் சுற்றியுள்ள ஒரு பிரபலமற்ற சூதாட்ட வீட்டின் உரிமையாளராக தனது இரண்டாவது கணவரின் மரணத்திற்குப் பிறகு ஒப்பீட்டளவில் அமைதியான வாழ்க்கையை நடத்தினார்.

மேற்கோள்கள்

ஆதாரங்கள்

வெளி இணைப்புகள் 
"The Chinese Female Pirate Who Commanded 80,000 Outlaws", APRIL 6, 2016. UPDATED: JUNE 15, 2022. Atlas Obscura

1844 இறப்புகள்
1775 பிறப்புகள்
சீன மொழி வார்த்தைகளைக் கொண்ட கட்டுரைகள்
கடற் கொள்ளையர்கள்
மதவாளசிங்கன்குளம்

மதவாளசிங்கன்குளம் என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்குத் தென்மேற்கே சுமார் 12 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
வட பெருவட்டாரம்

வட பெருவட்டாரம் (The Northern Provinces) என்பதுதென்னாப்பிரிக்காவில் உள்ள உயிர்ப்புவியியல் பகுதியாகும். இது உலக நிலப்பகுதிகளின் தாவரப் பரவலை பதிவாக்கும் திட்டம்]] (World Geographical Scheme for Recording Plant Distributions - WGSRPD) என்பதன் வரையறைக்குள் இருக்கும் பகுதிகளில் ஒன்றாகும். இவ்விடத்தைப் பகுதி 27 எனக் குறிப்பிடுவர். மேலும், இப்பகுதியை  "TVL" என்ற குறிப்பிடுவர்.  இப்பகுதியின் கீழ் கடெங், இம்புமலாங்கா, லிம்போபோ (Northern Province) ஆகிய தென்னாப்பிரிக்கா நிலப்பகுதிகளும்,  வட மேற்கு நிலப்பகுதியும் இதில் அடங்குகின்றன. தற்போதுள்ள இப்பகுதி முன்பு இருந்த திரன்சுவால் பெருவட்டாரத்தை(Transvaal Province) விடப் பெரியதாகும்.

மேற்கோள்கள்

துணைநூல் 
 

உயிர்ப்புவியியல்
நாக வைசுணவி கொலை

பழகனி நாக வைசுணவி (Palagani Naga Vaishnavi) இந்திய நாட்டின் ஆந்திரப் பிரதேசத்தைச் சேர்ந்த பிரபல தொழிலதிபர் பழகனி பிரபாகர ராவ் மற்றும் அவரது இரண்டாவது மனைவி நர்மதா ஆகியோரின் மகள் ஆவார். இவர் 2000 ஆம் ஆண்டு சனவரி மாதம் 21 ஆம் தேதியன்று பிறந்தார். 2010 ஆம் ஆண்டு பெப்ரவரி மாதம் 2 ஆம் தேதியன்று இறந்தார். 

2018 ஆம் ஆண்டில், பழகனி பிரபாகர ராவின் முதல் மனைவியின் மூன்று உறவினர்கள், கடத்தல் மற்றும் கொலை வழக்கில் குற்றம் சாட்டப்பட்டு, ஆயுள் தண்டனை விதிக்கப்பட்டனர்.

மறைவு மற்றும் பின்விளைவுகள் 
வைசுணவி 2010 ஆம் ஆண்டு சனவரி மாதம் 30 ஆம் தேதியன்று கடத்தப்பட்டார். பெப்ரவரி 2 ஆம் தேதியன்று கடத்தல்காரர்களால் கொலை செய்யப்பட்டார். அந்த சம்பவம் அவரது தந்தைக்கு பெரும் அதிர்ச்சியை ஏற்படுத்தியது. இதன் விளைவாக மாரடைப்பு மற்றும் மரணம் ஏற்பட்டது.  இதற்கு முன்பு 2005 ஆம் ஆண்டு கடத்தப்பட்டார். இவரது கொலை ஆந்திர மாநிலம் முழுவதும் பெரும் பரபரப்பை ஏற்படுத்தியது. 

வைசுணவி கடத்தப்பட்டபோது அவரது மூத்த சகோதரர் சாய் தேசேசு லாரியில் இருந்து தப்பியோடினார். அவரது தந்தை தனது மகளின் கொலைக்கு நீதி கேட்டு, மாரடைப்பால் இறந்துவிட்டார்.

விஜயவாடா மகளிர் அமர்வு நீதிமன்றம் 2018 ஆம் ஆண்டு சூன் மாதத்தில் குற்றம் சாட்டப்பட்ட மூன்று கடத்தல்காரர்களுக்கும் ஆயுள் தண்டனை விதித்தது.

குற்றவாளிகளுக்கு தண்டனை வழங்கப்படுவதற்கு முன்பே நாகாவின் பெற்றோர் இருவரும் இறந்துவிட்டனர்.

கடத்தல், கைதுகள் மற்றும் நம்பிக்கைகள் 
பிரபாகரின் முதல் மனைவியின் உறவினர்களான மோர்லா சீனிவாசு ராவ், செகதீசு மற்றும் வெங்கட ராவ் ஆகியோர், பிரபாகரின் முதல் திருமணத்தில் குழந்தை இல்லாததால், பிரபாகரின் சொத்தில் கணிசமான பகுதியை முதல் மனைவி பெயரில் எழுதித் தரும்படி வற்புறுத்த திட்டமிட்டனர்.

குற்றம் சாட்டப்பட்ட மூவரும் 2010 ஆம் ஆண்டு சனவரி மாதம் 30 ஆம் தேதியன்று வைசுணவியின் காரை வழிமறித்தனர். வாகன ஓட்டுநரை கத்தியால் குத்தி, வைசுணவியை கடத்தி, மூச்சு திணறி கொன்றனர். பின்னர் சீனிவாச ராவுக்கு சொந்தமான தொழிற்சாலையில் அவரது உடலை அப்புறப்படுத்தினர். 

வைசுணவி இறந்து எட்டு ஆண்டுகளுக்குப் பிறகு நடந்த விசாரணையில், நேரில் கண்ட சாட்சிகள், அழைப்புப் பதிவுகள் மற்றும் ஒரு முக்கியமான ஆதாரம் உலையில் கிடைத்த வைசுணவியின் காதணிகள் உள்ளிட்ட சூழ்நிலை ஆதாரங்களை நம்பியிருந்தது. ஆயுள் தண்டனை தீர்ப்பை எதிர்த்து ஐதராபாத் உயர் நீதிமன்றத்தில் மேல் முறையீடு செய்ய குற்றம் சாட்டப்பட்டவர்களுக்கு இப்போது விருப்பம் உள்ளது.

மேற்கோள்கள்

வெளி இணைப்புகள் 

 வைசுணவி கொலையில் திருப்புமுனை
 பேராசை அன்பு மற்றும் துக்கம்
 வைசுணவி மரணம்
இந்தியாவில் பெண்களுக்கெதிரான வன்முறைகள்
இந்தியாவில் காணாமல் போனவர்கள்
2010 இறப்புகள்
2000 பிறப்புகள்